Statsstøtten til egnsteatrene falder fra 50 til 38 procent. - Jeg frygter på kort sigt, at vi må lukke, siger Finn Hviid Bredahl, Teaterleder, Himmerlands Teater, Hobro. Derfor var Kulturministeren i dag i samråd. Det ændrede dog ikke ved hans holdning efter mødet. - Støtten er på et historisk højt niveau, siger Brian Mikkelsen, (Kons.), Kulturminister. Han kan dog blive tvunget til at finde flere penge, så alle egnsteatre kan få 50 procent af kommunernes tilskud refunderet. Venstre-folkene i kulturudvalget var nemlig særdeles kritiske - og den greb oppositionen straks. - Der tegner sig nu er flertal for en refusionsprocent på 50 procent, hvis altså venstrefolkene står ved deres synspunker, siger Flemming Møller Mortensen (Soc.dem.) En optimisme, som Himmerlands Teater også øjnede. - Der er et vist pres på ministeren nu, så lad os nu se om ikke vi kan fastholde vores penge, siger Finn Hviid Bredahl.

Referat:
Kulturministeren var i dag i samråd om egnsteatrenes økonomi i folketingets kulturudvalg. Skeptiske venstrefolk får teatrene til at vejre morgenluft.